ಹೋಟೆಲ್ನಲ್ಲಿ ಕುಳಿತು ಸರ್ಕಾರ ನಡೆಸೋಕಾಗುತ್ತಾ..? HDK ವಿರುದ್ಧ ಸಿದ್ದರಾಮಯ್ಯ ಕಿಡಿ ಬೆಳಗಾವಿ: ದೇವೇಗೌಡರ ಮಾತು ಕೇಳಿ ನಾನು ಕಾಂಗ್ರೆಸ್ ಸಹವಾಸ ಮಾಡಿದೆ. ಈಗ ನಮ್ಮನ್ನ ಸಿದ್ದರಾಮಯ್ಯರ ತಂಡ ಸರ್ವನಾಶ ಮಾಡಿತು ಎಂಬ ಮಾಜಿ ಸಿಎಂ ಹೆಚ್.ಡಿ.ಕುಮಾರಸ್ವಾಮಿ ಹೇಳಿಕೆಗೆ ವಿಪಕ್ಷ ನಾಯಕ ಸಿದ್ದರಾಮಯ್ಯ ಪ್ರತಿಕ್ರಿಯಿಸಿದ್ದಾರೆ. ತಾಜ್ವೆಸ್ಟೆಂಡ್ನಲ್ಲಿ ಕುಳಿತು ಸರ್ಕಾರ ನಡೆಸೋಕಾಗುತ್ತಾ..? ಅವರನ್ನು ಟ್ರ್ಯಾಪ್ ಮಾಡೋಕೆ ಅವರೇನು ಮಗುನಾ..? ಯಾವ ಸಿಎಂ ಹೋಟೆಲ್ನಲ್ಲಿ ಕುಳಿತು ಅಧಿಕಾರ ನಡೆಸ್ತಾರೆ..? ಯಾರಾದರೂ ಹೋಟೆಲ್ನಲ್ಲಿ ಅಧಿಕಾರ ನಡೆಸಿದ್ದು ನೋಡಿದ್ದೀರಾ..? ಇವರನ್ನು ಸಿಎಂ ಮಾಡಿದ್ದೇ ತಪ್ಪಾಯ್ತಾ..? ಇವರಿಗೆ ಸೀಟು ಕಮ್ಮಿ ಇದ್ರೂ ಇವರನ್ನೇ ಸಿಎಂ ಮಾಡಿದ್ದೇವೆ. ಅವರಿಗೆ ಉಪಯೋಗ ಆಗಿದೆ. ಆದ್ರೆ ಇವರು ಆಡಳಿತ ನಡೆಸಿದ್ದು ಎಲ್ಲಿಂದ? ವೆಸ್ಟೆಂಡ್ ಹೋಟೆಲ್ನಿಂದ ಆಡಳಿತ ನಡೆಸಿದ್ದು. ಕುಮಾರಸ್ವಾಮಿ ಸುಳ್ಳು ಹೇಳೊದ್ರಲ್ಲಿ ನಿಸ್ಸೀಮರು ಅವರ ಮಾತಿನಲ್ಲಿ ಸತ್ಯ ಇಲ್ಲ. ಅವರ ಮಾತಿಗೆ ಉತ್ತರನೇ ಕೊಡಬಾರದು. ಅಷ್ಟು ಬೇಜವಾಬ್ದಾರಿ ಹೇಳಿಕೆ ನೀಡುತ್ತಿದ್ದಾರೆ ಎಂದು ವಾಗ್ದಾಳಿ ನಡೆಸಿದ್ದಾರೆ. :ದೇವೇಗೌಡರ ಮಾತು ಕೇಳಿ ಕಾಂಗ್ರೆಸ್ ಜೊತೆ ಸೇರಿದೆ, ಸರ್ವನಾಶ ಮಾಡಿದರು ಹೆಚ್ಡಿಕೆ ಇನ್ನು ದೇವೇಗೌಡರ ಕುಟುಂಬವೇ ಕಣ್ಣೀರಿನ ಸಂಸ್ಕೃತಿ. ಒಳ್ಳೆಯದಕ್ಕೂ ಕಣ್ಣೀರು ಹಾಕ್ತಾರೆ, ಕೆಟ್ಟದಕ್ಕೂ ಹಾಕ್ತಾರೆ. ಅಲ್ಲದೇ ಓಲೈಕೆಗೂ ಹಾಕ್ತಾರೆ. ಆ ಕಣ್ಣೀರಿಗೆ ಬೆಲೆ ಇಲ್ಲಾ. ದೇವೇಗೌಡರು ಮತ್ತು ಕುಮಾರಸ್ವಾಮಿ ಅವರ ಕುಟುಂಬದವರನ್ನು ಬಿಟ್ಟು ಯಾರನ್ನೂ ಬೆಳೆಸಲ್ಲ ಎಂದರು.